Cuneiform Tablet ATHE 24 Case
Cuneiform envelope, dated to the Old Assyrian Period (ca. 1950-1850 BC).
Genre: agreement (contract)
Transliteration:
KIŠIB ú-sà-nim DUMU a-mur-a-šur KIŠIB ku-lu-ma-a DUMU a-šur-i-mì-tí KIŠIB ḫu-ni-a DUMU a-šur-i-mì-tí KIŠIB DU₁₀-ṣí-lá-a-šur DUMU a-šur-i-dí KIŠIB a-šur-ták-lá-ku DUMU a-lá-ḫi-im KIŠIB be-lá-nim DUMU šu-a-šur KIŠIB PUZUR₄-a-na DUMU en-na-a-šur KIŠIB i-dí-a-šur DUMU KIŠIB a-šur-pì-lá-aḫ ra-bi-ṣí-im ša a-mur-IŠTAR KIŠIB sú-en₆-SIPA KIŠIB ì-lí-ba-ni KIŠIB a-šur-ni-šu KIŠIB šu-lá-ba-an me-er-e a-mur-IŠTAR KIŠIB a-šur-mu-ta-bi-il₅ KIŠIB bu-za-zu KIŠIB i-ku-pá-ša me-er-e pu-šu-ke-en₆ a-šur-pì-lá-aḫ MAŠKIM ša É a-mur-IŠTAR sú-en₆-SIPA ì-lí-ba-ni a-šur-ni-šu ú šu-lá-ba-an ki-ma rá-mì-ni-šu-nu ú ki-ma áb-ša-lim DUMU.SAL a-mur-IŠTAR ú i-dí-in-{d}IŠKUR a-ḫi-šu-nu a-šur-mu-ta-bi₄-il₅ bu-za-zu i-ku-pá-ša me-er-ú pu-šu-ke-en₆ ki-ma ra-mì-ni-šu-nu ú ki-ma a-ḫa-ḫa gu₅-ba-ab-tim ú a-ḫi-šu-nu sú-e-a i-na mì-ig-ra-tí-šu-nu iṣ-bu-tù-ni-a-tí-ma ni-iš a-lim{ki} it-mu-ú-ma a-wa-tí-šu-nu nu-ga-me-er-ma lu a-mur-IŠTAR ša-zu-úz-tí pu-šu-ke-en₆ i-zi-iz lu pu-šu-ke-en₆ ša-zu-úz-tí a-mur-IŠTAR i-zi-iz lu a-ḫu-um a-na a-ḫi-im ma-aš-kà-tám ú-šé-bi₄-il₅ lu a-ḫu-um ša a-ḫi-im KÙ.BABBAR i-na ba-áb-tim il₅-qé lu ṭup-pu-um ḫa-ar-mu-um ša ku-nu-ki-šu-nu lu ša ší-be-e lu ši-ip-kà-tim a-ḫu-um a-na a-ḫi-im iš-pu-uk lu i-na a-lim{ki} lu i-na GÁN-lim me-er-ú a-mur-IŠTAR ú me-er-at a-mur-IŠTAR gu₅-ba-áb-tum me-er-ú pu-šu-ke-en₆ ú DUMU.SAL pu-šu-ke-en₆ gu₅-ba-áb-tum a-ḫu-um a-na a-ḫi-im a-na mì-ma šu-um-šu lá i-tù-ar a-wi-lu a-ni-ú-tum ga-me-er a-wa-tim